Er du klar på en forfest en onsdag eftermiddag, så er der mulighed for at møde op ved Friis Shoppingcenter. Her afholder de 'forfest' til Aalborg Karneval, som løber af stablen på lørdag. Centrets butikker har samlet et karnevalskit, som bliver uddelt til de forfestens første 300 deltagere. Karnevalskittet består af alt det, man får brug for på en lang karnevalsdag - heriblandt håndsprit, solcreme og mintpastiller. - Vi er både stolte over og også lidt beærede over at vi nu har indgået en aftale om at være en del af festen. Vi håber, at vi kan være med til at gøre festen endnu større og brede den ud over en større del af byen. Og så håber vi bare på et brag af en fest i Friis, siger Niels Adolfsen, der er center manager i Friis Shoppingcenter. Der er også mulighed for at vinde andre fornøjelige sager såsom kondomer, gavekort og glimmerspray. Og som til enhver anden forfest vil der også være musik. Der er inviteret DJ, som kommer for at spille op til et sambaoptog.

Opsummering:
De håber, at de med gaverne og forfesten kan gøre festen "endnu større".